ОСНОВНЕ ИНФОРМАЦИЈЕ О СИСТЕМУ ЗА ЗАШТИТУ МАЛОГ ИНВЕСТИТОРА

|  |  |
| --- | --- |
| Потраживања малог инвеститора штити: | Агенција за осигурање депозита |
| Лица која имају право на заштиту: | Сва физичка и правна лица, резиденти и нерезиденти који нису професионални инвеститори\* |
| Висина заштићеног потраживања: | До 20.000 евра (у динарској противвредности) по малом инвеститору по члану Фонда |
| Шта обухвата заштићено потраживање\*\*: | Новчана средства на рачунима пословних банака са седиштем у Републици Србији и финансијске инструменте који се воде на рачуну у ЦРХОВ-у |
| Када се исплаћује заштићено потраживање (осигурани случај): | У случају стечаја члана фонда или када надлежни орган донесе решење којим се утврђује да члан Фонда није у могућности да испуни своје доспеле обавезе према малом инвеститору, а не постоје изгледи да ће се околности у догледно време значајно изменити. У наведеним случајевима пружа се заштита за одштетне захтеве проистекле из немогућности члана Фонда: да исплати новчана средства која дугује и/или која припадају малом инвеститору проистекла по основу обављања инвестиционих услуга и активности из члана 251. став 1. Закона о тржишту капитала, као и немогућности члана Фонда да врати малом инвеститору финансијске инструменте који му припадају. |
| Шта треба да предузмете да би вам била исплаћена потраживања: | Када наступи осигурани случај Агенција ће о томе обавестити мале инвеститоре путем средстава јавног информисања, интернет странице Агенције и интернет странице Фонда код кога је осигурани случај наступио и уједно ће их позвати да пријаве потраживање попуњавањем Захтева за исплату заштићених потраживања која се подноси Агенцији заједно са пратећом документацијом у одређеном року.Образац захтева доступан је на интернет страници Агенције.Пружањем информација и доказа који су наведени у захтеву допринеће бржој и квалитетнијој обради Вашег одштетног захтева. |
| Валута у којој се исплаћује заштићено потраживање: | Заштићено потраживање исплаћује се у динарима |
| Начин исплате заштићеног потраживања: | Заштићено потраживање исплаћује се преко банке исплатиоца о чему ћете бити благовремено обавештени путем средстава јавног информисања и на интернет страници Агенције. |
| Да ли се ова заштита плаћа? | Не, заштита инвеститора је бесплатна за све мале инвеститоре клијенте чланова Фонда и није је потребно посебно уговарати. |
| Контакт: | zastita.investitora@aod.rs |
| Више информација: | www.aod.rs |
| Потврда малог инвеститора да је примио образац: | Име и презиме/назив правног лицаПотпис:Датум: |

\*Заштита потраживања се не односи на одређене категорије прописане одредбама члана 261. Закона о тржишту капитала.

\*\*Заштита потраживања се пружа када инвестиционо друштво, кредитна институција и друштво за управљање отвореним инвестиционим фондом са јавном понудом обавља једну или више инвестиционих услуга и активности, односно додатну услугу и то:

1. Пријем и пренос налога који се односе на један или више финансијских инструмената;
2. Извршење налога за рачун клијента;
3. Управљање портфолијом;
4. Покровитељство у вези са финансијским инструментима, односно спровођење поступка понуде финансијских инструмената са обавезом откупа;
5. Спровођење поступка понуде финансијских инструмената без обавезе откупа и
6. Чување и управљање финансијским инструментима за рачун клијената (кастоди услуге) и са тим повезане услуге, као што је администрирање новчаним средствима и средствима обезбеђења, изузев одржавања и вођења рачуна хартија од вредности које спроводи Централни регистар, депо и клиринг хартија од вредности.